b'\n_START_ARTICLE_\nKas\xc4\xb1m pa\xc5\xa1\xc5\xa1a (Kaffan kenraalikuvern\xc3\xb6\xc3\xb6ri)\n_START_PARAGRAPH_\nKas\xc4\xb1m pa\xc5\xa1\xc5\xa1a ( eli 1500-luvulla) oli Osmanien valtakunnan sotilasvirkamies. H\xc3\xa4nen nimens\xc3\xa4 on j\xc3\xa4\xc3\xa4nyt historiankirjoihin l\xc3\xa4hinn\xc3\xa4 ep\xc3\xa4onnisen Astrahanin sotaretken p\xc3\xa4\xc3\xa4llikk\xc3\xb6n\xc3\xa4. Tuolloin h\xc3\xa4n toimi my\xc3\xb6s Kaffan kenraalikuvern\xc3\xb6\xc3\xb6rin\xc3\xa4._NEWLINE_Kasimin sotaretkikunta, johon kuului nykyarvioiden mukaan noin 15 000 miest\xc3\xa4, aloitti matkansa Azovista ja eteni Donia pitkin Perelokoviksi nimetylle alueelle, jonne retkikunnan oli tarkoitus kaivaa Don- ja Volga-joet yhdist\xc3\xa4v\xc3\xa4 kanaali. Sotaretkikunta kohtasi vastaink\xc3\xa4ymisi\xc3\xa4 ja joutui vet\xc3\xa4ytym\xc3\xa4\xc3\xa4n aron halki takaisin Azoviin. Paluumatkalla Kasim menetti monta sotilastaan ja kerrotaan, ett\xc3\xa4 Istanbuliin palasi vain 700 miest\xc3\xa4.'